钦定古今图书集成/明伦汇编/氏族典/第117卷 > 《廖用贤尚友录》 > 陈胜
## 钦定古今图书集成/明伦汇编/氏族典/第117卷 > 《廖用贤尚友录》 > 陈胜

按《汉书陈胜传》：“胜字涉，阳城人。少时尝与人佣耕，辍
耕之垄上，怅然甚久，曰：‘苟富贵，无相忘’。佣者笑而应
曰：‘若为佣耕，何富贵也’？胜太息曰：‘嗟乎，燕雀安知鸿
鹄之志哉！秦二世元年秋七月，发闾左戍渔阳九百
人，胜为屯长，会大雨，道不通，度已失期，失期法斩。乃
谋杀两尉，召徒属曰：‘公等遇雨，皆已失期，当斩。壮士
不死则已，死则举大名耳。侯王将相宁有种乎’’？”徒属
皆曰：“敬受命。”乃诈称公子扶苏、项燕袒右，称大楚。胜
自立为将军，入据陈，立为王，号为张。楚诸郡县皆杀
长吏以应胜。秦令章邯免骊山徒，人奴产子，悉发以
击楚军，大败之。至下城父，其御庄贾杀胜以降秦，谥
曰隐王。胜为王凡六月，初为王。其故人佣耕者闻之
之陈，叩宫门，见涉殿屋帷帐。客曰：“伙涉之为王，沈沈”
者，楚人谓多为伙，故天下传之。伙涉为王，自陈涉始。
高祖时为胜，置守冢于砀。王莽败，迺绝。